CELEX: 62013CB0005
Language: sk
Date: 2013-10-10 00:00:00
Title: Vec C-5/13: Uznesenie Súdneho dvora (deviata komora) z  10. októbra 2013 (návrh na začatie prejudiciálneho konania, ktorý podal Szombatheleyi Törvényszék – Maďarsko) – Ferenc Tibor Kovács/Vas Megyei Rendőr-főkapitányság (Návrh na začatie prejudiciálneho konania — Článok 45 ZFEÚ — Voľný pohyb pracovníkov — Vnútroštátna právna úprava upravujúca, pod hrozbou pokuty, pre vodiča používajúceho vozidlo s pridelenou zahraničnou poznávacou značkou povinnosť byť schopný okamžite predložiť polícii počas cestnej kontroly dôkaz o jeho zákonnom používaní)

7.4.2014   
            
            
               SK
            
            
               Úradný vestník Európskej únie
            
            
               C 102/8
            
         Uznesenie Súdneho dvora (deviata komora) z 10. októbra 2013 (návrh na začatie prejudiciálneho konania, ktorý podal Szombatheleyi Törvényszék – Maďarsko) – Ferenc Tibor Kovács/Vas Megyei Rendőr-főkapitányság
   (Vec C-5/13) (1)
   
   ((Návrh na začatie prejudiciálneho konania - Článok 45 ZFEÚ - Voľný pohyb pracovníkov - Vnútroštátna právna úprava upravujúca, pod hrozbou pokuty, pre vodiča používajúceho vozidlo s pridelenou zahraničnou poznávacou značkou povinnosť byť schopný okamžite predložiť polícii počas cestnej kontroly dôkaz o jeho zákonnom používaní))
   2014/C 102/09
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Szombatheleyi Törvényszék
   
      Účastníci konania
   
   
      Žalobca: Ferenc Tibor Kovács
   
      Žalovaný: Vas Megyei Rendőr-főkapitányság
   
      Predmet veci
   
   Návrh na začatie prejudiciálneho konania – Szombathelyi Törvényszék – Výklad zásad voľného pohybu osôb a zákazu diskriminácie, ako aj zásady práva na spravodlivý proces – Vnútroštátna právna úprava v oblasti cestnej premávky, ktorá stanovuje, že po cestných komunikáciách na vnútroštátnom území smú jazdiť iba vozidlá, ktorým bolo udelené administratívne povolenie a pridelená národná poznávacia značka, pričom splnenie požiadaviek, ktoré pripúšťajú výnimku z tohto ustanovenia, možno preukázať len počas kontroly – Povinnosti rezidenta členského štátu A, ktorý pracuje v členskom štáte B a ktorý má na účely prepravy do miesta svojho pracoviska k dispozícii vozidlo zamestnávateľa s poznávacou značkou členského štátu B, preukázať počas policajnej kontroly, že používa vozidlo v členskom štáte A v súlade so zákonom – Neexistencia možnosti pre vodiča predložiť dôkaz o zákonnom používaní v neskoršom štádiu v správnom konaní
   
      Výrok
   
   Článok 45 ZFEÚ sa má vykladať v tom zmysle, že bráni vnútroštátnej právnej úprave členského štátu, akou je právna úprava vo veci samej, ktorá stanovuje, že na pozemných komunikáciách tohto členského štátu sa môžu v zásade používať iba vozidlá s udeleným administratívnym povolením a poznávacou značkou vydanou tým istým členským štátom, a že rezident toho istého členského štátu, ktorý chce uplatniť výnimku z tohto pravidla na základe skutočnosti, že používa vozidlo, ktoré mu poskytol jeho zamestnávateľ usadený v inom členskom štáte, musí byť schopný okamžite preukázať polícii počas cestnej kontroly, že spĺňa podmienky pre túto výnimku stanovené dotknutou vnútroštátnou právnou úpravou pod hrozbou priameho uloženia pokuty a bez možnosti odpustiť pokutu rovnajúcu sa pokute uloženej v prípade porušenia povinnosti registrácie vozidla.
   
      (1)  Ú. v. EÚ C 114, 20.4.2013.